ફિલ્મના એક પોસ્ટરમાં શાહરુખ ખાનને કૃપાણ પહેરેલ બતાવવામાં આવ્યા છે જેના પર શીખ સમાજે વાંધો દર્શાવ્યો છે. શીખ સમાજનું કહેવુ છે કે ફિલ્મના પોસ્ટરમાં શાહરુખ કપડા વિનાના શરીર પર નોટોનો હાર પહેરીને અને ગળામાં ગાતરા (કૃપાણ) પહેરેલ જોવા મળી રહ્યા છે જે શીખોના પવિત્ર પાંચ કકારામાંથી એક છે. આને મજાકના અંદાજમાં દર્શાવવામાં આવ્યુ છે જેને સહન કરવામાં આવી શકે નહિ કારણકે તે ખોટુ છે જો કે શીખ સમાજની નારાજગી પર ફિલ્મની ટીમ તરફથી હજુ સુધી કોઈ નિવેદન આવ્યુ નથી.